पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 संक्रमण से संबंधित तैयारियों की निगरानी के लिए नियुक्त नोडल ऑफिसर नितिन यादव ने डीआरडीए हॉल में रविवार को प्रशासनिक अधिकारियों की बैठक ली। बैठक में विभिन्न विभागों द्वारा कोविड संक्रमण को रोकने व पीड़ित रोगी के उपचार के लिए किए गए प्रबंधों की विस्तार से समीक्षा की गई।
नितिन यादव ने कहा कि कोरोना संक्रमण दिन प्रतिदिन फैलता जा रहा है, इसलिए गांवों के लोगों को भी इसके प्रति जागरूक किया जाए ताकि इसके संक्रमण को रोका जा सके। उन्होंने कहा कि जिलों में ऑक्सीजन, बेड व मेडिसन आदि की कालाबाजारी रोकी जाए ताकि जरूरतमंद को कोई परेशानी न हो।
उन्होंने स्वास्थ्य केंद्रों पर बेड की उपलब्धता, वेंटिलेटर, ऑक्सीजन एवं बैड की उपलब्धता, जीवन रक्षक दवाई, उपयोगी सामग्री आदि की विस्तार से समीक्षा की। उन्होंने कहा कि स्वास्थ्य विभाग व अन्य संबंधित विभाग को कोविड संक्रमण रोकने के लिए कुछ आवश्यकता पड़ती तो है वे तुरंत उच्चाधिकारियों से मिलकर इसे शीघ्र पूरी करें।
यादव ने कहा है कि कोविड संक्रमण को रोकने के लिए पंचायती विभाग के अधिकारी गांव में प्रचार कर लोगों को जागरूक करें। उन्होंने कहा कि लोगों को अफवाहों आदि पर ध्यान न देने बारे भी जानकारी दी जाए। उन्होंने नगर परिषद एवं नगर पालिका के अधिकारियों को निर्देश दिए कि शिव धामों में भी समुचित व्यवस्था की जाए। उन्होंने जनसंपर्क विभाग को निर्देश दिए कि अफवाहों, कानून व्यवस्था तथा स्वास्थ्य विभाग की सही फीड बैक को वरिष्ठ उच्चाधिकारियों को सूचित करें।
वहीं एडीसी राहुल नरवाल ने नोडल अधिकारी यादव को आश्वासन दिया कि जिला प्रशासन द्वारा कोविड संक्रमण के नियंत्रण के लिए तैयार की गई प्लान के लिए पूरा प्रशासन निष्ठा से कार्य कर रहा है। कोविड प्रभावित किसी भी व्यक्ति को कोई दिक्कत नहीं आने दी जाएगी। कोविड संक्रमण की स्थिति को शीघ्र ही नियंत्रित कर लिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn